Up-112/95
Natisni
Opravilna št.:
Up-112/95
Datum odločitve:
23. 6. 1997
ECLI:
ECLI:SI:USRS:1997:Up.112.95
Akt:
Ustavna pritožba Š. in M. M. zoper sodbo Višjega sodišča v Mariboru št. Cp 54/94 z dne 17. januarja 1995 v zvezi s sodbo Temeljnega sodišča v Murski Soboti, Enote v Murski Soboti, št.

P 612/90 z dne 30.novembra 1993
Izrek:
Ustavna pritožba Š. in M. M. zoper sodbo Višjega sodišča v Mariboru v zvezi s sodbo Temeljnega sodišča v Murski Soboti, Enote v Murski Soboti se zavrže.
Evidenčni stavek:
Ustavno sodišče zavrže ustavno pritožbo, ki je bila vložena po poteku zakonskega roka. Sklicevanje pritožnika, da je vložil zahtevo za varstvo zakonitosti, na potek roka za vložitev ustavne pritožbe nima vpliva.
Geslo:
Rok za vložitev ustavne pritožbe (60 dni).
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
4. 8. 1995
Vrsta odločitve:
sklep
Vrsta rešitve:
zavrženje
Dokument:
US18426
Up-112/95-4
23.6.1997
S K L E P
Ustavno sodišče je v postopku za preizkus ustavne pritožbe Š. in M. M. iz R., ki ju zastopa dr. M. A., odvetnica v L. na seji senata dne 23. junija 1997
s k l e n i l o :
Ustavna pritožba Š. in M. M. zoper sodbo Višjega sodišča v Mariboru št. Cp 54/94 z dne 17. januarja 1995 v zvezi s sodbo Temeljnega sodišča v Murski Soboti, Enote v Murski Soboti, št.
P 612/90 z dne 30.novembra 1993 se zavrže.
O b r a z l o ž i t e v
1. Pritožnika sta dne 4. avgusta 1995 vložila ustavno pritožbo zoper sodbo Višjega sodišča v Mariboru št. Cp 54/94 v zvezi s sodbo Temeljnega sodišča v Murski Soboti, Enote v Murski Soboti, št. P 612/93. V zvezi s sodbo drugostopenjskega sodišča, ki je bila pritožnikovi pooblaščenki vročena 31. marca 1995, sta pritožnika dne 28. aprila 1995 Državnemu tožilstvu RS dala pobudo za vložitev zahteve za varstvo zakonitosti pri Vrhovnem sodišču RS. Dne 13. junija 1995 je pritožnikoma Vrhovna državna tožilka sporočila, da ni podlage za vložitev zahteve za varstvo zakonitosti in da zahteva ni bila vložena.
2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko upravičena stranka vloži ustavno pritožbo v roku 60 dni od dneva, ko ji je bil vročen posamični akt, zoper katerega je ustavna pritožba mogoča.
3. Pritožnika sta s pritožbo zoper sodbo prvostopenjskega sodišča izčrpala pravna sredstva, zato je začel rok za vložitev ustavne pritožbe teči naslednji dan od dneva, ko je bila njuni pooblaščenki vročena sodba drugostopenjskega sodišča št. Cp 54/94. Sklicevanje pritožnikov na to, da sta pri Državnem tožilstvu vložila pobudo za vložitev zahteve za varstvo zakonitosti, na potek roka za vložitev ustavne pritožbe nima vpliva. Zahteva za varstvo zakonitosti ni njuno pravno sredstvo, ampak pravno sredstvo državnega tožilca.
4. Pritožnika ustavne pritožbe nista vložila v zakonitem roku, zato za njeno obravnavo ni izpolnjena procesna predpostavka, določena v prvem odstavku 52. člena ZUstS.
5. Ustavno sodišče je sprejelo ta sklep na podlagi 1. alinee prvega odstavka 55. člena ZUstS v senatu: predsednik mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj